OBRAZLOŽITVENI MEMORANDUM

Komisija je na podlagi pooblastila, ki ji ga je dal Svet[1], s Kraljevino Maroko izvedla pogajanja za enoletno podaljšanje Protokola k Sporazumu o partnerstvu med Evropsko skupnostjo in Kraljevino Maroko z dne 22. maja 2006. Po zaključku pogajanj je bil 25. februarja 2011 parafiran protokol, ki podaljšuje prejšnji protokol. Zdaj veljavni protokol je potekel 27. februarja 2011 in novi protokol zajema obdobje od 28. februarja 2011 do 27. februarja 2012.

Ta postopek se začenja hkrati s postopkoma v zvezi s sklepom Sveta o podpisu v imenu Evropske unije in začasni uporabi Protokola ter uredbo Sveta v zvezi z razdelitvijo ribolovnih možnosti med državami članicami EU.

Komisija se je pri opredelitvi pogajalskega stališča med drugim oprla na rezultate naknadne ocene zunanjih strokovnjakov ter na skupno oceno znanstvenih podatkov v zvezi s stanjem staleža.

Glavni cilj Protokola k Sporazumu je določiti ribolovne možnosti za plovila Evropske unije glede na razpoložljive presežke in finančni prispevek, ki se ločeno plača v obliki pravic dostopa in pomoči sektorju.

Splošni cilj je ohraniti sodelovanje med Evropsko unijo in Kraljevino Maroko, da se v interesu obeh pogodbenic vzpostavi partnerski okvir za razvoj trajnostne ribiške politike in odgovornega izkoriščanja ribolovnih virov v ribolovni coni Kraljevine Maroko.

Novi protokol je v skladu z željo obeh pogodbenic po okrepitvi partnerstva in sodelovanja v ribiškem sektorju z vsemi razpoložljivimi finančnimi instrumenti. Zato se ponovno poudarja, da je treba vzpostaviti ustrezen okvir za spodbujanje naložb v sektor in ovrednotenje proizvodnje malega ribolova.

Skupni finančni prispevek iz Protokola v višini 36 100 000 EUR temelji na naslednjem: (a) največ 119 dovoljenj za ribolov za plovila EU za kategorije malega ribolova, pridnenega ribolova in ribolova tuna ter največja tonaža ulova 60 000 ton za kategorijo industrijskega pelagičnega ribolova in (b) podpora razvoju sektorske ribiške politike v Kraljevini Maroko v višini 13 500 000 EUR. Ta podpora je v skladu s cilji nacionalne ribiške politike.

Novi protokol enako kot prejšnji določa ribolovne možnosti za naslednjih šest kategorij:

- mali pelagični ribolov na severu: 20 plovil s potegalko,

- mali ribolov na severu: 30 plovil s pridnenimi parangali,

- mali ribolov na jugu: 20 plovil,

- pridneni ribolov: 22 plovil,

- ribolov tuna: 27 plovil,

- industrijski pelagični ribolov: 60 000 ton ulova.

Na podlagi tega Komisija predlaga Svetu, naj po soglasju Parlamenta s sklepom sprejme ta novi protokol.

2011/0139 (NLE)

Predlog

SKLEP SVETA

o sklenitvi protokola, ki določa ribolovne možnosti in finančni prispevek, predvidene v Sporazumu o partnerstvu med Evropsko skupnostjo in Kraljevino Maroko

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,

ob upoštevanju predloga Komisije[2],

ob upoštevanju odobritve Evropskega parlamenta[3],

ob upoštevanju naslednjega:

1. Dne 22. maja 2006 je Svet sprejel Uredbo (ES) št. 764/2006 o sklenitvi Sporazuma o partnerstvu med Evropsko skupnostjo in Kraljevino Maroko[4].

2. Protokol, ki določa ribolovne možnosti in finančni prispevek, predvidene v navedenem sporazumu o partnerstvu, poteče 27. februarja 2011.

3. Evropska unija je s Kraljevino Maroko izvedla pogajanja o novem protokolu, ki plovilom Unije dodeljuje ribolovne možnosti v vodah, v katerih Maroko izvaja svojo suverenost oziroma jurisdikcijo na področju ribištva.

4. Po zaključku pogajanj je bil 25. februarja 2011 parafiran nov protokol.

5. Na podlagi Sklepa Sveta 2011/XXX z dne […][5] je bil novi protokol podpisan in se začasno uporablja od 28. februarja 2011.

6. Protokol bi bilo treba skleniti –

SPREJEL NASLEDNJI SKLEP:

Člen 1

Protokol k Sporazumu o partnerstvu med Evropsko skupnostjo in Kraljevino Maroko se odobri v imenu Unije[6].

Besedilo Protokola je priloženo k temu sklepu.

Člen 2

Predsednik Sveta imenuje osebe, ki so pooblaščene za uradno obvestilo iz člena 13 Protokola v imenu Unije, s čimer se izrazi soglasje Unije, da jo ta protokol zavezuje[7].

Člen 3

Ta sklep začne veljati na dan objave v Uradnem listu Evropske unije .

V Bruslju,

Za Svet

Predsednik

PRILOGA

PROTOKOL

med Evropsko unijo in Kraljevino Maroko, ki določa ribolovne možnosti in finančni prispevek, predvidene v Sporazumu med Evropsko skupnostjo in Kraljevino Maroko o partnerstvu v ribiškem sektorju

Člen 1

Obdobje uporabe in ribolovne možnosti

7. Za obdobje enega leta od 28. februarja 2011 so možnosti ribolova, odobrene v skladu s členom 5 Sporazuma, določene v tabeli, priloženi temu protokolu.

8. Odstavek 1 se uporablja ob upoštevanju določb členov 4 in 5 tega protokola.

9. Z uporabo člena 6 Sporazuma lahko plovila, ki plujejo pod zastavo države članice Evropske unije, izvajajo ribolovne dejavnosti v maroških ribolovnih conah le, če imajo dovoljenje za ribolov, izdano na podlagi tega protokola in v skladu s pogoji iz Priloge k temu protokolu.

Člen 2

Plačilo finančnega prispevka

1. Finančni prispevek iz člena 7 Sporazuma znaša 36 100 000 EUR[8] za obdobje iz člena 1.

2. Odstavek 1 se uporablja ob upoštevanju določb členov 4, 5, 6 in 10 tega protokola.

3. EU finančni prispevek, kakor je določen v odstavku 1, plača najpozneje četrti mesec po podpisu tega protokola.

4. Finančni prispevek se plača zakladniku Kraljevine na račun, odprt pri državni zakladnici Kraljevine, katerega podatke sporočijo maroški organi.

5. Ob upoštevanju določb člena 6 tega protokola je uporaba tega prispevka v izključni pristojnosti maroških organov.

Člen 3

Sodelovanje na področju znanosti

1. Pogodbenici se obvezujeta, da bosta spodbujali odgovoren ribolov v maroških ribolovnih conah po načelu nediskriminacije med različnim ribiškim ladjevjem v teh vodah.

2. Med veljavnostjo tega protokola bo EU v skladu z odstavkom 1 člena 4 Sporazuma sodelovala z organi Maroka v okviru skupnih znanstvenih sej, da se zagotovi spremljanje razvoja stanja virov v maroških ribolovnih conah.

3. Na podlagi zaključkov teh sej in najboljših strokovnih mnenj, ki so na voljo, se obe strani posvetujeta v okviru skupnega odbora iz člena 10 Sporazuma in, po potrebi in sporazumno, uvedeta ukrepe, ki zagotavljajo trajnostno upravljanje ribolovnih virov.

Člen 4

Pregled ribolovnih možnosti

1. Ribolovne možnosti iz člena 1 se lahko povečajo z vzajemnim sporazumom, če ugotovitve strokovnih sej iz člena 3 potrjujejo, da takšno povečanje ne bo ogrozilo trajnostnega upravljanja maroških virov. V tem primeru se finančni prispevek iz odstavka 1 člena 2 poveča sorazmerno in po načelu časovne porazdelitve. Vendar skupni znesek finančnega prispevka, ki ga plača EU, ne sme presegati dvakratnega zneska iz odstavka 1 člena 2.

2. Če pogodbenici sporazumno sprejmeta ukrepe iz člena 3, zaradi katerih se ribolovne možnosti iz člena 1 zmanjšajo, se finančni prispevek zniža sorazmerno in po načelu časovne porazdelitve. Brez poseganja v določbe člena 6 tega protokola lahko EU začasno prekine plačevanje finančnega prispevka, če ribolovne možnosti, določene v tem protokolu, ne bi mogle biti v celoti izkoriščene.

3. Pogodbenici lahko sporazumno prerazporedita ribolovne možnosti med različne kategorije plovil, če so spremembe skladne z morebitnimi priporočili znanstvenih sej glede upravljanja staležev, na katere bi takšna prerazporeditev lahko vplivala. Pogodbenici se sporazumeta o ustrezni prilagoditvi finančnega prispevka, če je to upravičeno zaradi prerazporeditve možnosti ribolova.

4. Pregled možnosti ribolova iz prvega stavka odstavkov 1 in 2 ter odstavka 3 se določi sporazumno med obema pogodbenicama v okviru skupnega odbora iz člena 10 Sporazuma.

Člen 5

Raziskovalni ribolov

Pogodbenici spodbujata raziskovalni ribolov v maroških ribolovnih conah na podlagi rezultatov raziskav podjetij pod vodstvom skupnega znanstvenega odbora iz tega sporazuma. V ta namen se posvetujeta na zahtevo ene od pogodbenic ter za vsak primer posebej določita vrste (kot na primer spužve), pogoje in druge ustrezne parametre.

Dovoljenja za raziskovalni ribolov se za poskusne namene dodelijo za največ šest mesecev.

Kadar pogodbenici ugotovita, da je raziskovalna odprava dala pozitivne rezultate, se lahko EU do prenehanja veljavnosti tega protokola dodelijo nove možnosti ribolova po posvetovalnem postopku iz člena 4. Finančni prispevek se posledično poveča.

Člen 6

Prispevek Sporazuma o partnerstvu k uvedbi sektorske ribiške politike v Maroku

1. Del finančnega prispevka iz člena 2(1) tega protokola oz. 13 500 000 EUR je namenjen razvoju in izvajanju sektorske ribiške politike v Maroku za vzpostavitev odgovornega ribolova v maroških vodah.

2. Maroko ta prispevek uporablja in upravlja v skladu s cilji in časovnim načrtom, ki jih pogodbenici sporazumno določita v okviru skupnega odbora ob upoštevanju strategije „Halieutis“ za razvoj ribiškega sektorja.

Člen 7

Izvajanje podpore za vzpostavitev odgovornega ribolova

1. Na predlog Maroka in za izvajanje določb člena 6 se EU in Maroko v okviru skupnega odbora iz člena 10 takoj po podpisu Protokola dogovorita o naslednjem:

a) smernice za izvajanje prednostnih nalog maroške ribiške politike, katere cilj je vzpostavitev trajnostnega in odgovornega ribolova, in zlasti tiste iz odstavka 2 člena 6;

b) cilji, ki jih je treba doseči, ter merila in kazatelji, ki jih je treba uporabljati, da se omogoči ocena rezultatov.

2. Vse spremembe teh smernic, ciljev ter meril in kazalnikov za oceno morata odobriti obe pogodbenici v okviru skupnega odbora.

3. Uporaba prispevka iz odstavka 2 člena 6 v Maroku se sporoči EU, takoj ko skupni odbor odobri smernice, cilje, merila in kazalnike za oceno.

4. Maroko do konca meseca pred mesecem izteka Protokola pripravi poročilo o načrtovanju sektorske podpore iz tega protokola, vključno s pričakovanimi gospodarskimi in socialnimi učinki take podpore ter njihovo geografsko porazdelitvijo.

5. Pogodbenici bosta sektorsko podporo po potrebi izvajali po izteku tega protokola ter med obdobjem začasnih prekinitev iz člena 9, pri čemer bosta spoštovali pogoje iz tega protokola.

Člen 8

Gospodarsko povezovanje gospodarskih subjektov EU v ribiškem sektorju Maroka

1. Pogodbenici se zavezujeta, da bosta spodbujali gospodarsko povezovanje gospodarskih subjektov EU v celotnem ribiškem sektorju Maroka.

2. Uvedena bo pobuda, ki jo podpira Evropska komisija, za ozaveščanje zasebnih subjektov Skupnosti o tržnih in industrijskih priložnostih, vključno na področju neposrednih naložb, za celotni ribiški sektor Maroka.

3. Poleg tega Maroko v ta namen gospodarskim subjektom EU, ki v maroških pristaniščih iztovarjajo zlasti zaradi prodaje lokalnim industrijam, predelave v Maroku v izdelke večje vrednosti ali pošiljanja ulova, opravljenega v maroških ribolovnih conah, po kopnem, dodeli kot spodbudo znižanje pristojbin v skladu z določbami Priloge.

4. Pogodbenici se odločita tudi, da ustanovita posvetovalno skupino, da bi opredelili ovire za neposredne naložbe EU v sektorju in ukrepe, s katerimi je mogoče omiliti pogoje, ki urejajo te naložbe.

Člen 9

Spori - začasna prekinitev uporabe Protokola

1. Vsak spor med pogodbenicama v zvezi z razlago določb tega protokola in njegovo uporabo se rešuje s posvetovanjem pogodbenic v okviru skupnega odbora iz člena 10 Sporazuma, po potrebi na izrednem zasedanju.

2. Uporaba Protokola se lahko začasno prekine na pobudo ene od pogodbenic, če je spor med pogodbenicama resen in če posvetovanje v okviru skupnega odbora iz odstavka 1 ne privede do sporazumne rešitve spora.

3. Zainteresirana pogodbenica mora v primeru začasne prekinitve uporabe Protokola sporočiti svoje namene v pisni obliki najmanj tri mesece pred dnevom začetka veljavnosti začasne prekinitve.

4. V primeru začasne prekinitve pogodbenici nadaljujeta posvetovanja in skušata doseči sporazumno rešitev spora. Če spor sporazumno rešita, se Protokol znova začne uporabljati in znesek finančnega prispevka se zniža sorazmerno in po načelu časovne porazdelitve glede na dolžino obdobja, v katerem je bila uporaba Protokola začasno prekinjena.

Člen 10

Začasna prekinitev uporabe Protokola zaradi neplačevanja

Če EU ne poravna obveznosti plačila iz člena 2, se lahko uporaba tega protokola v skladu z določbami člena 4 začasno prekine pod naslednjimi pogoji:

a) pristojni organi Maroka obvestijo Evropsko komisijo o neplačevanju. Evropska komisija opravi ustrezna preverjanja in po potrebi poravna obveznost najpozneje v 30 delovnih dneh od datuma prejema obvestila;

(b) če plačilo ni bilo opravljeno v roku iz odstavka 3 člena 2 in če za to ni ustrezne utemeljitve, imajo pristojni organi Maroka pravico začasno prekiniti uporabo Protokola. O tem nemudoma obvestijo Evropsko komisijo;

c) Protokol se ponovno začne uporabljati takoj, ko je zadevno plačilo poravnano.

Člen 11

Veljavne določbe nacionalne zakonodaje

Dejavnosti plovil, ki delujejo v skladu s tem protokolom in njegovo prilogo, zlasti pretovarjanje, uporabo pristaniških storitev in nakup opreme, urejajo zakoni in drugi predpisi, ki veljajo v Maroku.

Člen 12

Začasna uporaba

Ta protokol in njegova priloga se začasno uporabljata od 28. februarja 2011.

Člen 13

Začetek veljavnosti

Ta protokol in njegova priloga začneta veljati na dan, ko se pogodbenici medsebojno obvestita, da so zaključeni potrebni postopki.

Možnosti ribolova

Vrsta ribolova |

Mali ribolov | Pridneni ribolov | Industrijski pelagični ribolov |

Dovoljeno orodje | potegalka največje dovoljene dimenzije, ki ustrezajo prevladujočim pogojem v coni: 500 m x 90 m prepoved ribolova z zapornimi vrvmi |

Vrsta plovila: | <100 GT |

Pristojbine | 67 EUR/BT/četrtletje |

Geografska omejitev | severno od 34° 18’ 00’’ več kot 2 milji od obale |

Ciljna vrsta | sardele, sardoni in druge majhne pelagične vrste |

Obveznost iztovarjanja | 25 % |

Biološka obnovitev | dva meseca: februar in marec |

Pripombe |

Pogoji ribolova za vsako kategorijo bodo določeni sporazumno vsako leto pred izdajo dovoljenj.

Obrazec o ribolovu št. 2

Mali ribolov na severu

Število dovoljenih plovil | 30 |

Dovoljeno orodje | pridneni parangali kat. (a) največje dovoljeno število trnkov na parangal: 2000 kat. (b) Največje dovoljeno število trnkov na parangal bo naknadno določil skupni odbor v skladu z znanstvenim mnenjem in maroškimi predpisi. |

Vrsta plovila: | (a)< 40 BT: 27 dovoljenj b) > 40 GT in < GT 150 : 3 dovoljenja |

Pristojbine | 60 EUR/BT/četrtletje |

Geografska omejitev | severno od 34° 18’ 00’’ več kot 6 morskih milj od obale |

Ciljna vrsta | morski meči, špari in druge pridnene vrste |

Obveznost iztovarjanja | prostovoljno iztovarjanje |

Biološka obnovitev | od 15. marca do 15. maja |

Prilov | 0 % mečaric in morskih psov v površinskih vodah |

Pogoji ribolova za vsako kategorijo bodo določeni sporazumno vsako leto pred izdajo dovoljenj.

Obrazec o ribolovu št. 3

Mali ribolov na jugu

Število dovoljenih plovil | 20 |

Dovoljeno orodje | vrvice, palice in vrše z največ dvema orodjema na plovilo prepovedana uporaba parangalov, trislojnih mrež, pritrjenih zabodnih mrež, visečih zabodnih mrež, panul in mrež za grbe |

Vrsta plovila: | < 80 BT |

Pristojbine | 60 EUR/BT/četrtletje |

Geografska omejitev | južno od 30° 40’ S več kot 3 morske milje od obale |

Ciljna vrsta | grbe in špari |

Obveznost iztovarjanja | prostovoljno iztovarjanje |

Biološka obnovitev | – |

Dovoljena mreža | mreža 8 mm za lov vab, več kot 2 morski milji od obale |

Prilov | 0 % glavonožcev in rakov, razen 10 % rakovic; prepovedan ribolov, usmerjen na rakovico 10 % drugih pridnenih vrst |

Pogoji ribolova za vsako kategorijo bodo določeni sporazumno vsako leto pred izdajo dovoljenj.

Obrazec o ribolovu št. 4

Pridneni ribolov

Število dovoljenih plovil | 22 plovil z največ 11 plovili za ribolov z vlečnimi mrežami na leto |

Dovoljeno orodje | – za parangalke: . pridneni parangal; . pritrjena zabodna mreža iz več vlaken za globine; – za plovila za ribolov z vlečnimi mrežami: pridnena vlečna mreža |

Vrsta plovila: | povprečna velikost 275 BT, ki lovi v globini več kot 200 m, za plovila za ribolov z vlečnimi mrežami |

Pristojbine | 53 EUR/BT/četrtletje |

Geografska omejitev | južno od 29° S v globini, večji od: izobate 200 m za plovila za ribolov z vlečnimi mrežami (in več kot 12 morskih milj od obale za parangalke) |

Ciljna vrsta | senegalski oslič, mečak, lica, bela palamida |

Obveznost iztovarjanja | 50 % ulova, opravljenega v Maroku |

Biološka obnovitev | velja samo za plovila za ribolov vlečnimi mrežami obdobje biološke obnovitve je enako obdobju, določenemu za glavonožce |

Dovoljena mreža | – ribolov z vlečnimi mrežami: mreža najmanj 70 mm. prepovedana uporaba dvojne vreče prepovedana uporaba debelejše vrvi, iz katere je spletena vreča največje dovoljeno število trnkov na parangal bo naknadno določil skupni odbor v skladu z znanstvenim mnenjem in maroškimi predpisi |

Prilov | 0 % glavonožcev in rakov, razen rakovic (5 %) |

Pogoji ribolova za vsako kategorijo bodo določeni sporazumno vsako leto pred izdajo dovoljenj.

Obrazec o ribolovu št. 5

Ribolov tuna

Število dovoljenih plovil | 27 |

Dovoljeno orodje | palica in panula potegalka za lov živih vab |

Geografska omejitev | več kot 3 milje od obale lov vab več kot 2 milji od obale celotno atlantsko območje Maroka, razen zaščitenega območja, vzhodno od črte, ki združuje točki 33° 30’ S/7° 35’ zahodne g. d. in 35°48’ S/6° 20’ zahodne g. d.. |

Ciljna vrsta | tun |

Obveznost iztovarjanja | en del v Maroku po mednarodni tržni ceni |

Biološka obnovitev | brez |

Dovoljena mreža | lov vab s potegalko 8 mm |

Pristojbine | 25 EUR na ulovljeno tono |

Predplačilo | ob zahtevku za letna dovoljenja se plača pavšalno predplačilo v višini 5 000 EUR |

Pripombe |

Pogoji ribolova za vsako kategorijo bodo določeni sporazumno vsako leto pred izdajo dovoljenj.

Obrazec o ribolovu št. 6

Industrijski pelagični ribolov

Dovoljeno orodje | pelagično ali polpelagično |

Dodeljena kvota | 60 000 ton na leto, največ 10 000 ton na mesec |

Vrsta plovila: | industrijsko plovilo s pelagičnimi vlečnimi mrežami |

Število dovoljenih plovil | največ: – od 5 do 6[9] plovil z več kot 3 000 BT/plovilo – od 2 do 3 plovila med 150–3 000 BT/plovilo – 10 plovil s tonažo manjšo od 150 BT/plovilo |

Skupna tonaža dovoljenih plovil | največ: |

Geografska omejitev | južno od 29° S, več kot 15 morskih milj od obale, izračunanih od najnižje vodne črte. |

Ciljne vrste | sardele, velika sardela, skuše, šuri in sardoni. |

Obveznost iztovarjanja | vsaka ladja bo morala v Maroku iztovoriti 25 % ulova. |

Biološka obnovitev | Ribiška plovila z dovoljenjem morajo upoštevati vsako biološko obnovitev, ki jo ministrstvo uvede na ribolovnem območju, in tam prenehati z vsemi ribolovnimi dejavnostmi. Maroška uprava bo Komisijo predhodno obvestila o tej odločitvi ter navedla obdobje ali obdobja ustavitve ribolova in zadevna območja. |

Dovoljena mreža | Najmanjša velikost popolnoma raztegnjenega mrežnega očesa pelagične ali polpelagične vlečne mreže je 40 mm. Vrečo pelagične ali polpelagične vlečne mreže je mogoče okrepiti z mrežnim materialom z najmanjšo velikostjo popolnoma raztegnjenega mrežnega očesa 400 mm in s stremeni, ki so drug od drugega oddaljeni najmanj en meter in pol (1,5 m), razen stremena na zadnji strani vlečne mreže, ki ne sme biti nameščeno manj kot 2 m od okna vreče. Okrepitev ali uporaba dvojne vreče za vsako drugo napravo je prepovedana, vlečne mreže pa se ne sme v nobenem primeru uporabljati za druge vrste, kot so dovoljene majhne pelagične vrste. |

Prilov | največ: 3,5 % drugih vrst strogo prepovedan ulov glavonožcev, rakov ter drugih pridnenih in bentoških vrst |

Industrijska predelava | Industrijska predelava ulova v ribjo moko in/ali olje je strogo prepovedana. Vseeno se lahko v ribjo moko ali olje predelajo poškodovane ali uničene ribe ter odpadki, ki so posledica ravnanja z ulovom, vendar se ne sme prekoračiti zgornje meje 5 % celotnega dovoljenega ulova. |

Pripombe | plovila se razvrščajo v tri kategorije: kategorija 1: bruto tonaža manjša od ali enaka 3 000 BT, zgornja meja 12 500 T/leto/plovilo; kategorija 2: bruto tonaža večja od 3 000 BT in manjša od ali enaka 5 000 BT, zgornja meja 17 500 T/leto/plovilo; kategorija 3: bruto tonaža večja od 5 000 BT, zgornja meja 25 000 T/leto/plovilo. |

Število ladij/pristojbine | največje število ladij z dovoljenjem za hkratni ribolov: 18 pristojbine za opremo v EUR na tono dovoljenega ulova: 20 EUR/T pristojbine lastnika plovila v EUR na tono ulova, ki presega odobritev: 50 EUR/T |

Pogoji ribolova za vsako kategorijo bodo določeni sporazumno vsako leto pred izdajo dovoljenj.

Dodatek 3

POŠILJANJE SPOROČIL SISTEMA ZA SPREMLJANJE PLOVIL (VMS) MAROKU

POROČILO O POLOŽAJU

Podatek | Oznaka | Obvezen ali neobvezen? | Pripombe |

Začetek zapisa | SR | O | Podatek o sistemu – označuje začetek zapisa. |

Prejemnik | AD | O | Podatek o sporočilu – naslovnik. Tričrkovna oznaka države ISO. |

Pošiljatelj | FR | O | Podatek o sporočilu – pošiljatelj. Tričrkovna oznaka države ISO. |

Država zastave | FS | F |

Vrsta sporočila | TM | O | Podatek o sporočilu – vrsta sporočila „POS“. |

Radijski klicni znak | RC | O | Podatek o plovilu – mednarodni radijski klicni znak plovila. |

Notranja referenčna številka pogodbenice | IR | F | Podatek o plovilu – enotna številka pogodbenice (tričrkovna oznaka ISO države zastave, ki ji sledi številka). |

Zunanja registrska številka | XR | O | Podatek o plovilu – številka na boku plovila. |

Zemljepisna širina | LA | O | Podatek o položaju – položaj plovila v stopinjah in minutah S/J SSMM) (WGS–84) |

Zemljepisna dolžina | LO | O | Podatek o položaju plovila – položaj v stopinjah in minutah V/Z SSMM) (WGS–84). |

Smer | CO | O | Smer plovila glede na 360°. |

Hitrost | SP | O | Hitrost plovila v desetinah vozlov. |

Datum | DA | O | Podatek o položaju – datum zabeleženja položaja UTC (LLLLMMDD). |

Čas | TI | O | Podatek o položaju – čas zabeleženja položaja UTC (UUMM). |

Konec zapisa | ER | O | Podatek o sistemu – označuje konec zapisa. |

Nabor znakov: ISO 8859.1

Vsak prenos podatkov je strukturiran na naslednji način:

- - dvojna poševnica (//) in oznaka polja označujeta začetek prenosa,

- - enojna poševnica (/) ločuje oznako polja in podatke.

Neobvezni podatki se vstavijo med začetek in konec zapisa.

Dodatek 4

MEJE MAROŠKIH RIBOLOVNIH CON

KOORDINATE RIBOLOVNIH CON/Protokol VMS EU

Obrazec o ribolovu | Kategorija | Ribolovno območje (zemljepisna širina) | Razdalja od obale |

1 | mali ribolov na severu: pelagični | 34o18'00"S— 35o48'00"S | več kot 2 milji od obale |

2 | mali ribolov na severu: parangali | 34o18'00"S— 35o48'00"S | več kot 6 milj od obale |

3 | mali ribolov na jugu | južno od 30°40’ 00 ” | več kot 3 milje od obale |

4 | pridneni ribolov | južno od 29°00’ 00” | parangalke: več kot 12 milj od obale |

plovila za ribolov z vlečnimi mrežami v globini, večji od izobate 200 m |

5 | ribolov tuna | celotni Atlantik, razen območja, razmejenega z: 35o48'S; 6o20'Z/33o30'S; 7o35'Z | več kot 3 milje od obale in več kot 2 milji od obale za vabe |

6 | industrijski pelagični ribolov | južno od 29° 00’ 00” S | več kot 15 milj od obale |

Dodatek 5

PODATKI O MAROŠKEM CENTRU ZA SPREMLJANJE IN NADZOR RIBOLOVA

Ime centra za spremljanje ribolova: Center za spremljanje in nadzor ribolova

Telefon VMS: + 212 5 37 68 81 46

Telefaks VMS: + 212 5 37 68 81 34

E-pošta VMS: alaouihamd@mpm.gov.ma; fouima@mpm.gov.ma

Tel. DSPCM:

Telefaks DSPCM :

Naslov X25 = se ne uporablja

Obvestilo o vstopu/izstopu: po radijski postaji (Dodatek 8)

Dodatek 6 LADIJSKI DNEVNIK ICCAT ZA RIBOLOV TUNOV |

Parangal Živa vaba Zaporna plavarica Vlečna mreža Drugo |

Datum | Sektor | Temperatura vode na površini (ºC) | Ribolovni napor Število uporabljenih trnkov | Ulov | Isco usado na pesca (Uporabljena vaba) |

1 – Uporabi se en list na mesec in ena vrstica na dan. | 3 – „Dan“ se nanaša na dan, ko se namesti parangal. | 5 – Zadnja vrstica (masa iztovarjanja) se izpolni šele ob koncu plovbe. Zabeleži se dejanska teža ob iztovarjanju. |

2 - Ob koncu vsake plovbe se izvod dnevnika pošlje dopisniku ali na sedež ICCAT, Calle Corazón de María, 8, 28002 Madrid, Španija. | 4 – Območje ribolova se nanaša na položaj plovila. Treba je zaokrožiti minute in zabeležiti stopinje zemljepisne širine in dolžine. Treba je označiti S/J in V/Z. | 6 – Vsi tukaj zabeleženi podatki so strogo zaupni. |

Dodatek 7

Datum (12) | Sektor sektor (13) | število ribolovnih dejavnosti (14) | Čas De Ribolov urah) (15) | Ocena količin, ulovljenih po posamezni vrsti: (v kilogramih) (16) (ali pripombe, če je ribolov moten) | Teža Skupna teža Ulov (kg) (17) | Teža Skupna teža rib (kg) (18) | Skupna teža ribje moke (kg) (19) |

Identifikacijski signal: | CNA 39 37 |

Kraj: | Rabat |

Frekvenca: | 1,6 à 30 mHz |

Razred oddajanja: | SSB-AIA-J2B |

Moč oddajanja: | 800 W |

Delovne frekvence

Pasovi | Kanali | Emisije | Sprejem |

Pas 8 | 831 | 8 285 kHz | 8 809 kHz |

Pas 12 | 1206 | 12 245 kHz | 13 092 kHz |

Pas 16 | 1612 | 16 393 kHz | 17 275 kHz |

Delovni čas postaje

Obdobje | Delovni čas |

Delavnik | 8.30–16.30 |

Sobota, nedelja in prazniki | 9.30–14.00 |

VHF: | Kanal 16 | Kanal 70 ASN |

Radio teleks: |

Tip: | DP-5 |

Razred oddajanja: | ARQ-FEC |

Številka: | 31356 |

Telefaks: |

Številke | 212 5 37 68 82 13/45 |

OCENA FINANČNIH POSLEDIC ZAKONODAJNEGA PREDLOGA

1. OKVIR PREDLOGA/POBUDE

1.1. Naslov predloga/pobude

1.2. Zadevna področja v okviru ABM/ABB

1.3. Vrsta predloga/pobude

1.4. Cilji

1.5. Utemeljitev predloga/pobude

1.6. Trajanje ukrepa in finančnega vpliva

1.7. Načrtovani načini upravljanja

2. UKREPI UPRAVLJANJA

2.1. Določbe glede spremljanja in poročanja

2.2. Sistem upravljanja in nadzora

2.3. Ukrepi preprečevanja goljufij in nepravilnosti

3. OCENA FINANČNIH POSLEDIC PREDLOGA/POBUDE

3.1. Zadevni razdelki večletnega finančnega okvira in proračunske vrstice odhodkov

3.2. Ocenjeni učinek na odhodke

3.2.1. Povzetek ocenjenega učinka na odhodke

3.2.2. Ocenjeni učinek na odobritve za poslovanje:

3.2.3. Ocenjeni učinek na odobritve upravne narave

3.2.4. Skladnost z veljavnim večletnim finančnim okvirom

3.2.5. Udeležba tretjih oseb pri financiranju

3.3. Ocenjeni vpliv na prihodke

OKVIR PREDLOGA/POBUDE

Naslov predloga/pobude

Predlog sklepa Sveta o sklenitvi protokola, ki določa ribolovne možnosti in finančni prispevek, predvidene v Sporazumu o partnerstvu med Evropsko skupnostjo in Kraljevino Maroko.

Zadevna področja v okviru ABM/ABB[10]

11. – Pomorske zadeve in ribištvo

11.03 – Mednarodno ribištvo in pomorsko pravo

Vrsta predloga/pobude

( Predlog/pobuda se nanaša na nov ukrep .

( Predlog/pobuda se nanaša na nov ukrep, ki je nadaljevanje pilotnega projekta / pripravljalnega ukrepa[11] .

( Predlog/pobuda je namenjena podaljšanju obstoječega ukrepa .

( Predlog/pobuda se nanaša na ukrep z novo usmeritvijo .

Cilji

Večletni strateški cilji Komisije, ki naj bi bili doseženi s predlogom/pobudo

Pogajanja o ribiških sporazumih s tretjimi državami in njihova sklenitev so v skladu s splošnim ciljem ohranitve ribolovnih dejavnosti ladjevja Evropske unije, vključno z ladjevjem za ribolov v oddaljenih vodah, in razvoja partnerskih odnosov za okrepitev trajnostnega izkoriščanja ribolovnih virov zunaj voda EU.

Sporazumi o partnerstvu v ribiškem sektorju prav tako zagotavljajo skladnost med načeli, po katerih deluje skupna ribiška politika, in zavezami, sprejetimi v okviru drugih evropskih politik (trajnostno izkoriščanje virov tretjih držav, boj proti nezakonitemu, neprijavljenemu in nereguliranemu ribolovu (IUU), vključevanje partnerskih držav v globalno gospodarstvo in boljše upravljanje ribolova s političnega in finančnega vidika).

Specifični cilji in zadevne dejavnosti v okviru ABM/ABB

Specifični cilj št. 1

S pogajanji za sklenitev sporazumov o partnerstvu v ribiškem sektorju ter sklenitvijo takih sporazumov z obalnimi državami v skladu z drugimi evropskimi politikami prispevati k trajnostnemu ribolovu zunaj voda Unije, ohranjati evropsko prisotnost pri ribolovu v oddaljenih vodah ter zaščititi interese evropskega ribiškega sektorja in potrošnikov.

Zadevne dejavnosti ABM/ABB

pomorske zadeve in ribištvo, mednarodno ribištvo in pomorsko pravo, mednarodni ribiški sporazumi (proračunska vrstica 11.0301)

Pričakovani izid in učinki

Navedite, kako naj bi predlog/pobuda učinkovala na upravičence/ciljne skupine.

Sklenitev ribiškega protokola prispeva k ohranitvi ravni ribolovnih možnosti, ki jih imajo evropska plovila v maroških vodah.

S finančno pomočjo (sektorska podpora) za izvajanje programov, ki jih partnerska država sprejme na nacionalni ravni, protokol prispeva tudi k izboljšanju upravljanja in ohranjanju ribolovnih virov.

Kazalniki izida in učinkov

Navedite, s katerimi kazalniki bi bilo mogoče spremljati izvajanje predloga/pobude.

Spremljanje letne stopnje uporabe ribolovnih možnosti (% ribolovnih dovoljenj, ki se uporabljajo v določenem letu, glede na število dovoljenj, ki so na voljo v skladu s Protokolom);

Zbiranje in analiza podatkov o ulovu ter komercialne vrednosti sporazuma;

Prispevek k zaposlovanju in dodani vrednosti v EU ter k stabilizaciji trga EU (v povezavi z drugimi sporazumi o partnerstvu v ribiškem sektorju);

Število strokovnih srečanj in srečanj skupnih odborov.

Utemeljitev predloga/pobude

Potrebe, ki jih je treba kratkoročno ali dolgoročno zadovoljiti

Protokol, ki zajema obdobje od leta 2007 do leta 2011 je potekel 27. februarja 2011. Nov protokol zajema obdobje od 28. februarja 2011 do 27. februarja 2012. Sočasno s tem postopkom poteka postopek v zvezi s sprejetjem sklepa Sveta o začasni uporabi Protokola.

Novi protokol bo okvir za ureditev ribolovnih dejavnosti evropskega ladjevja, zlasti pa bo lastnikom plovil omogočil, da od 28. februarja 2011 še naprej pridobivajo ribolovna dovoljenja v maroških ribolovnih conah. Poleg tega novi protokol krepi sodelovanje med EU in Marokom za spodbujanje razvoja politike trajnostnega ribolova.

Dodana vrednost ukrepanja Evropske unije

V zvezi z novim protokolom o partnerstvu v ribiškem sektorju velja poudariti, da bi se brez ukrepanja EU odprle možnosti za zasebne sporazume, ki ne bi zagotavljali trajnostnega ribolova. Evropska unija upa tudi, da bo protokol Maroko spodbudil k nadaljevanju učinkovitega sodelovanja z EU v okviru regionalnih forumov, kot je Mednarodna komisija za ohranitev atlantskega tuna (CICTA).

Sredstva, ki jih bo prejel Maroko na podlagi protokola, bodo podprla tudi prizadevanja države za strateško načrtovanje pri izvajanju politik v ribiškem sektorju.

Glavna spoznanja iz podobnih izkušenj

Pooblastilo, ki ga je Svet dal Komisiji, je bilo namenjeno podaljšanju protokola le za eno leto. Zato torej ni bilo treba spremeniti ribolovnih možnosti ali finančnega prispevka, saj na podlagi razpoložljivih znanstvenih mnenj take spremembe niso bile potrebne.

Združljivost z drugimi finančnimi instrumenti in možnosti dopolnjevanja

Sredstva, vplačana iz naslova sporazumov v ribiškem sektorju, so zamenljivi prihodki v proračunu tretjih držav partneric. Vendar je pogoj za sklenitev in spremljanje sporazumov o partnerstvu v ribiškem sektorju, da se del pridobljenih sredstev uporabi za izvajanje ukrepov sektorske politike tretje države partnerice. Ti finančni viri so združljivi s finančnimi sredstvi drugih mednarodnih donatorjev, namenjenimi izvajanju projektov in/ali programov v ribiškem sektorju na nacionalni ravni.

Trajanje ukrepa in finančnega vpliva

( Časovno omejen predlog/pobuda:

- ( Predlog/pobuda velja od 28. 2. 2011 do 27. 2. 2012.

- ( Finančni učinek od 2011 do 2012.

( Časovno neomejen predlog/pobuda:

- izvedba z začetnim obdobjem postopne krepitve med letoma [AAAA] in [AAAA],

- ki mu sledi polno delovanje.

Načrtovani načini upravljanja[12]

( Neposredno centralizirano upravljanje – Komisija.

( Posredno centralizirano upravljanje – prenos izvrševanja na:

- ( izvajalske agencije,

- ( organe, ki jih ustanovijo Skupnosti[13],

- ( nacionalne javne organe/organe, ki opravljajo javne storitve,

- ( osebe, ki se jim zaupa izvedba določenih ukrepov v skladu z naslovom V Pogodbe o Evropski uniji in so določene v zadevnem temeljnem aktu v smislu člena 49 finančne uredbe.

( Deljeno upravljanje z državami članicami.

( Decentralizirano upravljanje s tretjimi državami.

( Skupno upravljanje z mednarodnimi organizacijami ( navedite ) .

Pri navedbi več kot enega načina upravljanja je treba to natančneje razložiti v oddelku „opombe“.

Opombe

UKREPI UPRAVLJANJA

Določbe glede spremljanja in poročanja

Navedite pogostost in pogoje.

Komisija (GD MARE v sodelovanju z Delegacijo Evropske unije v Maroku) bo zagotovila redno spremljanje izvajanja tega protokola, zlasti uporabe ribolovnih možnosti s strani gospodarskih subjektov in podatkov o ulovu.

Poleg tega Sporazum o partnerstvu v ribiškem sektorju določa najmanj en letni sestanek skupnega odbora, na katerem se Komisija in zadevne države članice srečajo s tretjo državo, da bi ugotovile stanje izvajanja Sporazuma in njegovega protokola.

Novi protokol poleg tega določa, da Marok pripravi poročilo o načrtovanju sektorske podpore, vključno s pričakovanimi gospodarskimi in socialnimi učinki take podpore ter geografsko porazdelitvijo njenih učinkov.

Sistem upravljanja in nadzora

Ugotovljena tveganja

Uvedbo protokola o ribolovu spremlja določeno število tveganj, kot na primer: zneski, namenjeni financiranju sektorske ribiške politike, niso dodeljeni po dogovoru (nezadostno načrtovanje).

Načrtovani načini nadzora

Predviden je okrepljen dialog o načrtovanju in izvajanju sektorske politike. Ena od metod nadzora je tudi skupna analiza rezultatov iz točke 2.1.

Ukrepi preprečevanja goljufij in nepravilnosti

Navedite obstoječe ali načrtovane preprečevalne in zaščitne ukrepe.

Komisija si prizadeva za vzpostavitev trajnega političnega dialoga in sodelovanja, da se izboljša upravljanje Sporazuma in okrepi prispevek EU k trajnostnemu upravljanju virov. V vsakem primeru pa za vsako plačilo, ki ga Komisija izvede na podlagi sporazuma o ribolovu, veljajo običajna proračunska in finančna pravila ter postopki Komisije. To zlasti omogoča, da se v celoti določijo bančni računi tretjih držav, na katere se izplačajo zneski finančnih prispevkov. Celoten znesek finančnega prispevka na podlagi tega protokola se v skladu s členom 2(4) protokola nakaže na račun državne zakladnice, odprt pri finančni ustanovi, ki jo določijo maroški organi.

OCENA FINANČNIH POSLEDIC PREDLOGA/POBUDE

Zadevni razdelki večletnega finančnega okvira in proračunske vrstice odhodkov

- – Obstoječe proračunske vrstice

Po vrsti , v skladu z razdelki večletnega finančnega okvira in proračunskimi vrsticami.

Razdelek večletnega finančnega okvira | Proračunska vrstica | Vrsta odhodka | Prispevek |

številka [Poimenovanje…………………………………] | dif./ nedif. [14] | držav Efte[15] | držav kandidatk[16] | tretjih držav | v smislu člena 18(1)(a) finančne uredbe |

2 | 11.0301 Mednarodni ribiški sporazumi | dif. | NE | NE | NE | NE |

- Zahtevane nove proračunske vrstice

Po vrsti , v skladu z razdelki večletnega finančnega okvira in proračunskimi vrsticami.

Razdelek večletnega finančnega okvira | Proračunska vrstica | Vrsta odhodka | Prispevek |

številka [Poimenovanje……………………………………] | dif./ nedif. | držav Efte | držav kandidatk | tretjih držav | v smislu člena 18(1)(a) finančne uredbe |

[XX.YY.YY.YY] | DA/NE | DA/NE | DA/NE | DA/NE |

Ocenjeni učinek na odhodke

Povzetek ocenjenega učinka na odhodke

v mio. EUR (na tri decimalna mesta natančno)

Razdelek večletnega finančnega okvira | 2 | „Ohranjanje in upravljanje naravnih virov“ |

v mio. EUR (na tri decimalna mesta natančno)

( Kadrovski načrt (za uradnike in začasno osebje) |

XX 01 01 01 (sedež ali predstavništva Komisije) | 0,106 | 0,021 |

XX 01 01 02 (delegacije) |

XX 01 05 01 (posredne raziskave) |

10 01 05 01 (neposredne raziskave) |

( Zunanje osebje (v ekvivalentu polnega delovnega časa EPDČ)[24] |

XX 01 02 01 (PU, NNS, ZU iz splošnih sredstev) |

XX 01 02 02 (PU, LU, NNS, ZU in MSD na delegacijah) |

10 01 05 02 (PU, NNS, ZU za neposredne raziskave) |

Druge proračunske vrstice (navedite) | 0,053 | 0,011 |

SKUPAJ | 0,159 | 0,032 |

- XX je zadevno področje ali naslov.

Potrebe po človeških virih se krijejo z osebjem, že dodeljenim za upravljanje tega ukrepa in/ali prerazporejenim v GD, po potrebi dopolnjenim z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve.

Opis nalog:

Uradniki in začasno osebje | Upravljanje in spremljanje postopka (ponovnih) pogajanj za sporazume o partnerstvu v ribiškem sektorju in odobritve rezultatov pogajanj s strani institucij; upravljanje tekočega sporazuma o partnerstvu v ribiškem sektorju, vključno s stalnim finančnim in operativnim sledenjem. |

Zunanje osebje | Spremljanje izvajanja sektorske podpore in dovoljenj za ribolov, ki se predložijo maroškim organom oziroma jih ti izdajo |

Skladnost z veljavnim večletnim finančnim okvirom

- ( Predlog/pobuda je skladna z veljavnim večletnim finančnim okvirom.

- ( Predlog/pobuda bo pomenila spremembo ustreznega razdelka večletnega finančnega okvira.

Pojasnite potrebno spremembo ter navedite zadevne proračunske vrstice in ustrezne zneske.

- ( Predlog/pobuda zahteva uporabo instrumenta prilagodljivosti ali spremembe večletnega finančnega okvira[27].

Pojasnite te zahteve ter navedite zadevne razdelke in proračunske vrstice ter ustrezne zneske.

Udeležba tretjih oseb pri financiranju

- V predlogu/pobudi ni načrtovano sofinanciranje tretjih oseb.

- V predlogu/pobudi je načrtovano sofinanciranje, kot je ocenjeno v nadaljevanju:

odobritve v mio. EUR (na tri decimalna mesta natančno)

Leto N | Leto N+1 | Leto N+2 | Leto N+3 | … vstavite ustrezno število let glede na trajanje učinka (prim. točka 1.6) | Skupaj |

Leto N | Leto N+1 | Leto N+2 | Leto N+3 | … vstavite ustrezno število let glede na trajanje učinka (prim. točka 1.6) |

Člen …………. | | | | | | | | | |Za razne prihodke, na katere bo vplival predlog/pobuda, navedite zadevne proračunske vrstice odhodkov.

ni relevantno

Navedite metodo izračuna učinka na prihodke.

ni relevantno

[1] Dok.št. 6486/1/11 REV 1 z dne 18. februarja 2011.

[2] UL C, str.

[3] UL C, str.

[4] Uredba Sveta št. 764/2006 z dne 22. maja 2006, UL L 141, 29.5.2006, str. 1.

[5] UL C, str.

[6] Besedilo Protokola in sklep o podpisu Protokola sta bila objavljena v UL dne ________.

[7] Datum začetka veljavnosti Protokola bo v Uradnem listu Evropske unije objavil Generalni sekretariat Sveta.

[8] K temu znesku se dodajo pristojbine, ki jih morajo plačati lastniki plovil za dovoljenja za ribolov, dodeljena na podlagi uporabe člena 6 Sporazuma in v skladu s pogoji iz točk 4 in 5 Poglavja I Priloge k temu protokolu.

[9] To število plovil lahko pogodbenici sporazumno spremenita. Za industrijski pelagični ribolov velja omejitev števila plovil, ki istočasno izvajajo ribolov.

[10] ABM: upravljanje po dejavnostih – ABB: oblikovanje proračuna po dejavnostih.

[11] Pilotni in pripravljalni ukrepi iz člena 49(6)(a) ali (b) finančne uredbe.

[12] Pojasnitve načinov upravljanja in sklicevanje na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_fr.html

[13] Organi iz člena 185 finančne uredbe.

[14] dif. = diferencirana sredstva / nedif. = nediferencirana sredstva.

[15] Efta: Evropsko združenje za prosto trgovino.

[16] Države kandidatke in, če je ustrezno, potencialne države kandidatke z zahodnega Balkana.

[17] Leto N je leto začetka izvajanja predloga/pobude.

[18] Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave.

[19] Leto N je leto začetka izvajanja predloga/pobude.

[20] Realizacije se nanašajo na dobavljene proizvode in opravljene storitve (npr. število financiranih izmenjav študentov, število kilometrov novo zgrajenih cest, itd.).

[21] Kakor je opisano v razdelku 1.4.2. „Specifični cilji...“

[22] Leto N je leto začetka izvajanja predloga/pobude.

[23] Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave.

[24] PU = pogodbeni uslužbenec; LU = lokalni uslužbenec; NNS = napoteni nacionalni strokovnjak; ZS = začasni uslužbenec; MSD = mlajši strokovnjak v delegaciji.

[25] V okviru zgornje meje za zunanje osebje iz odobritev za poslovanje (prej vrstice BA).

[26] Strukturni skladi, Evropski kmetijski sklad za razvoj podeželja (EKSRP) in Evropski sklad za ribištvo (ESR).

[27] Glej točki 19 in 24 Medinstitucionalnega sporazuma.

[28] Glede na tradicionalna lastna sredstva (carinske dajatve, prelevmane za sladkor) morajo biti navedeni zneski neto zneski, tj. bruto zneski po odbitku 25 % stroškov pobiranja.